OpenLLM-France/wikimedia huggingface dataset:
# Anadolu Medeniyetleri Müzesi

El Museu de les Civilitzacions d'Anatòlia (en turc Anadolu Medeniyetleri Müzesi) està situat en els contraforts de l'anomenat Castell d'Ankara prop de l'Atpazarı (mercat de cavalls), en el barri d'Ulus, del districte Altındağ, a la ciutat d'Ankara, Turquia. Fruit del desig de Atatürk de crear un museu que recollís les restes de la civilització Hitita trobats fins ara, l'edifici, un antic basar, va ser remodelat sota la supervisió de Hamit Zübeyir Koşay, famós arqueòleg de l'època. Després de la seva obertura, és considerat un dels més complets museus arqueològics del món.

## Galeria de fotos

* Porta d'entrada al museu
* Deessa Cibeles, vista frontal
* Deessa amb Vistes laterals
* Monument hitita
* Símbol religiós, que simbolitza l'univers, utilitzat pels sacerdots hitites
* Reconstrucció de la tomba del rei Mides
* Caps de bou procedents de Çatalhöyük
* Galeria del museu
* Bust en marbre representant un cap femení, del període romà

## Referències

* ↑ «Ankara museum hosted over 370,000 visitors in 2019» (en anglès). Anadolu Agency, 12-02-2020 [Consulta: 14 novembre 2021]. «The Museum of Anatolian Civilizations, one of Turkish capital Ankara's most popular museums, hosted over 370,000 visitors in 2019. Located on the southern side of Ankara Castle in the Atpazari area, it displays around 195,000 artifacts of Anatolian history from ancient times to 600 BC.»
* ↑ «Museum of Anatolian Civilizations turns 100». Hürriyet Daily News, 08-04-2021 [Consulta: 14 novembre 2021]. «The next cultural director, Hamit Zübeyr Koşay, proposed to then Education Minister Saffet Arıkan to restore the ruined Mahmut Paşa Bedesten [mercat Mahmut Paşa] and Kurşunlu Inn and to turn these places into a museum.»

## Enllaços externs

* Pàgina oficial del Museu
* PlanetWare - Museum of Anatolian Civilizations
* Anatolian Civilizations Museum
# Benvinguts al sud

Benvinguts al sud (originalment en italià, Benvenuti al Sud) és una pel·lícula de comèdia italiana dirigida per Luca Miniero, nova versió de la pel·lícula francesa Benvinguts al nord de dos anys abans. La pel·lícula té una seqüela anomenada Benvenuti al Nord. La cinta estava centrada en Angelo Vassallo, un alcalde italià assassinat per la seva campanya contra el crim. Entre el repartiment, hi ha Claudio Bisio, Alessandro Siani, Giacomo Rizzo, Angela Finocchiaro, Valentina Lodovini, Nando Paone i Naike Rivelli. L'obra es va doblar i subtitular al català.

## Sinopsi

Alberto (Claudio Bisio) treballa a l'oficina de correus d'una petita ciutat del nord d'Itàlia quan, pressionat per la seva dona (Angela Finocchiaro), està disposat a tot per tal d'aconseguir el trasllat a Milà. Fingeix ser una persona amb discapacitat i anar amb cadira de rodes, però, quan es descobreix la trampa, és sancionat sent enviat a un poblet de Campània, amb el que això representa de malson per a un ciutadà del nord. Sol i ple de prejudicis es trasllada a la que considera la terra de la màfia, els ganduls i els ignorants.

## Referències

* 1 2 «Benvinguts al sud». Ésadir.cat. [Consulta: 23 novembre 2022].
* ↑ «Bisio: «Questo film è per Angelo Vassallo»» (en italià). Corriere del Mezzogiorno, 27-09-2010. [Consulta: 23 novembre 2022].
* ↑ «La comèdia italiana "Benvinguts al sud" és la pel·lícula de la tarda». TV3, 04-05-2016. [Consulta: 3 març 2022].
* ↑ «Benvinguts al sud». Goita què fan, ara!. [Consulta: 24 maig 2023].
# Falkirk Football Club

El Falkirk Football Club és un club de futbol escocès de la ciutat de Falkirk.

## Història

La data de la fundació del club més probable és el 1876. Ben aviat adoptà el sobrenom de The Bairns, una paraula escocesa que significa nen, fill o filla. Durant la Primera Guerra Mundial van tenir un tanc com a mascota, que també van anomenar The Bairn.
El club fou admès a la Scottish Football League el 1902 i ascendí a la primera divisió el 1905. Abans de la I Guerra Mundial el club va viure un període d'èxit en acabar segon a les lligues del 1908 i 1910, i guanyant la copa del 1913. La segona copa escocesa del club arribà el 1957. El 1922 el club pagà una xifra rècord de transferència de £5.000 pel jugador Syd Puddefoot del West Ham United FC.

## Palmarès

* Copa escocesa de futbol: 1912-13, 1956-57
* Scottish Challenge Cup: 1993-94, 1997-98, 2004-05
* Scottish Football Division 1: 1990-91, 1993-94, 2002-03, 2004-05
* Scottish Football League 2: 1979-80
* Second Division: 1935-36, 1969-70, 1974-75

## Entrenadors

| John Fleming (-1878) George Richardson (1878-1882) Robert Bishop (1882-1886) David Moffat (1886-1888) Robert Bishop (1888-1891) Thomas Waugh (1891-1892) Thomas Hamilton (1892) Murdoch McIntyre (1893) Robert Bishop (1893-1896) David Walker (1896-1898) Charles Napier (1898-1900) William Nicol (1900-1924) David Reid (1924-1927) John Richardson (1927-1932) William Orr (1932-1935) John Marshall (1935) Tully Craig (1935-1950) Bob Shankly (1950-1957) James McPhie (1957) Reg Smith (1957-1959) Tommy Younger (1959-1960) Alex McCrae (1960-65) Samuel Kean (1965-1966) John Prentice (1966-1968) Jim Rowan (1968) | Willie Cunningham (1968-1972) John Prentice (1973-1975) Ronnie McKenzie (1975) George Miller (1976-1978) Billy Little (1977-1979) John Hagart (1979-1982) John Bennie (1982) Alex Totten (1982-1983) Gregor Abel (1983) Bob Shaw (1983) Billy Lamont (1983-87) Dave Clarke (1987-1988) Jim Duffy (1988-1989) Dom Sullivan (1989) Billy Lamont (1989-1990) Dom Sullivan (1990) Jim Jefferies (1990-1995) John Lambie (1995-1996) Gerry Collins (1996) Eamonn Bannon (1996) Alex Totten (1996-2002) Ian McCall (2002-2003) John Hughes & Owen Coyle (duo) (2003) John Hughes (2003-present) |

## Futbolistes destacats

* Syd Puddefoot
* Jock Simpson
* George Burley
* Richard Cadette
* Sir Alex Ferguson
* Gary Gillespie
* Jimmy Gilmour
* Alan Gow
* Mo Johnston
* John Lambie
* Russell Latapy
* Kevin McAllister
* Stewart Murdoch
* Alex Parker
* Alex Rae
* Kevin Drinkell
* Simon Stainrod
* Anthony Stokes
* Ned Weir
* Chris Waddle
* David Weir
* John White
* Kasper Schmeichel

## Referències

* ↑ «Landmark £1m fee for Francis was no big deal for Clough - News & Comment, Football - Independent.co.uk». Arxivat de l'original el 2015-01-28. [Consulta: 17 octubre 2008].

## Enllaços externs

* Web oficial
* Travelling Bairn Arxivat 2018-03-22 a Wayback Machine.
* Falkirk a la BBC
* One F in Falkirk Arxivat 2014-12-18 a Wayback Machine.
# Col·legi Cor de Maria

El Col·legi Cor de Maria és un centre educatiu del municipi de Figueres (Alt Empordà). L'edifici on està ubicada és una obra inclosa en l'Inventari del Patrimoni Arquitectònic de Catalunya.

## Edifici

La construcció és de grans dimensions, situat en una cantonada a uns cent metres del Museu Dalí. Aquesta escola està formada per dos edificis, una de les quals una església en cantonada. Aquesta església ha estat reformada per a convertir-la en escola, però l'exterior té la cantonada carreuada. La porta d'accés és allindanada, amb columnetes als costats. Sobre aquesta porta hi ha una obertura cega de mig punt amb un guardapols a sobre. El pis superior té dues finestres en arc de mig punt amb un òcul a sobre i el mateix guardapols que el de la porta d'accés. La coberta d'aquest edifici és a dues vessants, a diferència de l'edifici del costat que té la coberta terrassada. Aquest edifici és de planta baixa i dos pisos amb tres obertures a cada planta i decorades amb un guardapols, decorats amb un a flor de llis, exceptuant el guardapols de la planta superior de la finestra central que té una creu amb decoració vegetal. Sis pilastres sostenen el voladís de la façana.

## Referències

* ↑ «Col·legi Cor de Maria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Marumalarchi Dravida Munnetra Kazhhagam

Marumalarchi Dravida Munnetra Kazhhagam (MDMK; tàmil: மறுமலர்ச்சித் திராவிட முன்னேற்றக் கழகம்) és un partit polític nacionalista tàmil de l'Índia que actua a l'estat de Tamil Nadu. Fou fundat el 1994 per Vaiko.2022 mdmk es va fusionar amb DMK.

## Història electoral
### Tamil Nadu

| Any | Eleccions | Vots | Escons |
| 1996 | 11a Assemblea | 1,569,168 | 0 |
| 1996 | 11è Lok Sabha | 1,222,415 | 0 |
| 1998 | 12è Lok Sabha | 1,602,504 | 3 |
| 1999 | 13è Lok Sabha | 1,620,527 | 4 |
| 2001 | 12a Assemblea | 1,304,469 | 0 |
| 2004 | 14è Lok Sabha | 1,679,870 | 4 |
| 2006 | 13a Assemblea | | 6 |

### Pondicherry

| Any | Eleccions | Vots | Escons |
| 1996 | 9a Assemblea | 14,657 | 0 |
| 1996 | 11è Lok Sabha | 13,397 | 0 |
| 2001 | 10a Assemblea | 4,910 | 0 |
| 2006 | 11a Assemblea | | 1 |
# Sectors de Guinea Bissau

Hi ha 37 sectors de Guinea Bissau (setores) en el que se subdivideixen les regions. Els sectors són en llista, per regió:

## Regió de Bafatá

* Bafatá
* Bambadinca
* Contuboel
* Galomaro
* Gamamundo
* Xitole

## Regió de Biombo

* Prabis
* Quinhamel
* Safim

## Bissau (sector autònom)

* Bissau

## Regió de Bolama

* Bolama
* Bubaque
* Caravela

## Regió de Cacheu

* Bigene
* Bula
* Cacheu
* Caio
* Canghungo
* São Domingos

## Regió de Gabú

* Boe
* Gabú
* Piche
* Pirada
* Sonaco

## Regió d'Oio

* Bissorã
* Farim
* Mansaba
* Mansôa
* Nhacra

## Regió de Quinara

* Buba
* Empada
* Fulacunda
* Tite

## Regió de Tombali

* Bedanda
* Cacine
* Catió
* Quebo

## Vegeu també

* Regions de Guinea Bissau

## Enllaços externs

* Organització administrativa Arxivat 2009-11-13 a Wayback Machine. al web oficial del govern de Guinea Bissau
# Dany col·lateral

L'expressió dany col·lateral és un eufemisme usat per designar els morts o desperfectes causats en una guerra de manera no intencionada, usualment referint-se a baixes del propi bàndol, morts evitables de civils o destrucció d'edificis propers al blanc d'un atac. Va néixer a la guerra del Vietnam per part de les autoritats militars estatunidenques i es va estendre, essent usat per governs i mitjans de comunicació.
# El poderoso influjo de la luna

El poderoso influjo de la luna és una pel·lícula espanyola del gènere comèdia dirigida el 1981 per Antonio del Real en el que va ser el seu primer llargmetratge, i protagonitzada per Alfredo Landa, Mabel Escaño i Adolfo Marsillach. Fou presentada al primer Festival de Cinema de Sevilla.

## Sinopsi

Durant un dia de lluna plena un psiquiatre es dedica a observar les reaccions dels seus veïns. Els esdeveniments se succeeixen d'una forma vertiginosa, observats també pel porter, que és el catalitzador de totes les situacions: una equivocació a l'hora de triar els lavabos provoca un suposat suïcidi amb la participació de tota la barriada, i a Paco, la fugida de la seva filla li dona motiu per a organitzar una batussa. Morán, el taverner, és portat a la comissaria a causa del suposat suïcidi i és obligat a tancar el bar.

## Referències

* Alfredo Landa - Morán
* Adolfo Marsillach - Emilio
* Agustín González - Paco

## Premis

37a edició de les Medalles del Cercle d'Escriptors Cinematogràfics
| Categoria | Pel·lícula | Resultat |
| Millor actor secundari | Agustín González | Guanyador |

## Referències

* ↑ El poderoso influjo de la luna a Historia de nuestro cine, rtve.es
* ↑ Marsillach y Alfredo Landa, en el primer largometraje de Antonio del Real, El País, 23 de setembre de 1981
* ↑ «Premios del CEC a la producción española de 1981». Círculo de Escritores Cinematográficos. Arxivat de l'original el 2020-10-09. [Consulta: 7 setembre 2018].
# Coll de Montés

El Coll de Montés és un jaciment arqueològic prehistòric que se situa cronològicament al Paleolític superior, on s'ha detectat una habitació sense estructures i diverses restes d'indústria lítica.

## Situació geogràfica i geològica

El jaciment està situat al municipi de la Granadella, a la comarca de Les Garrigues. Les seves coordenades UTM són X: 301600.00, Y: 4580500.00, a una altitud de 505 m sobre el nivell del mar.
Es troba a una cinglera, en un terreny erm, al sud-est del cim del tossal de les Llangossets i a l'est del Coll de Montés. La zona es troba densament coberta de pins, coscolls i vegetació arbustiva. Concretament, el jaciment ocupa els terrenys situats al voltant de la cinglera i el seu desplom. Actualment, l'estat de conservació del jaciment és dolent.

## Descobriment i historiografia del jaciment

Es tenen referències orals per part de Mateu Esqueda i Ribes, del Grup Cultural de Granyena de les Garrigues i de Xavier Martí de la Granadella.

## Descripció

Es tracta d'un jaciment amb una habitació sense estructures datat del Peleolitic superior (-33000/-9000).

## Troballes

S'hi ha trobat diverses restes d'indústria lítica de sílex com esclats, làmines de dors retocat, nuclis i gratadors. A més, s'ha trobat un antic forn de calç molt malmès en el vessant oriental del cim tossal de Llangossets. Actualment, les troballes es troben al Museu Local Arqueològic d'Artesa de Lleida.

## Referències

* ↑ «eGestió Integral del Patrimoni Cultural Immoble».
# Falkneria camerani

Falkneria cameraniés una espècie de gastròpode eupulmonat terrestre de la família Hygromiidae. Es troba en àrees rocalloses (com ara, penya-segats i cims muntanyencs) entre 900-2.800 msnm. Es coneix una població en una sola localitat de la Vall d'Aosta (Itàlia). Es troba en perill d'extinció a causa de la pèrdua del seu hàbitat natural.

## Referències

* 1 2 3 Manganelli, G, IUCN 2010. IUCN Red List of Threatened Species. Version 2010.4 27 d'octubre de 2010 (anglès)
* ↑ uBio (anglès)
* ↑ Encyclopedia of Life (anglès)

## Bibliografia

* Hilton-Taylor, C., 2000 IUCN Red List of Threatened Species. Unió Internacional per a la Conservació de la Natura, Gland (Suïssa) i Cambridge (Gran Bretanya)

## Enllaços externs

* BioLib (anglès)
* GBIF (anglès)
* The European Environment Agency (anglès)
* Provincia di Biella Arxivat 2011-02-20 a Wayback Machine. (italià)
# Serra del Llop

La Serra del Llop és una serra situada al municipi de Tordera a la comarca del Maresme, amb una elevació màxima de 520,4 metres. A prop de l'extrem oest de la carena hi ha l'Ermita de la Mare de Déu de l'Erola.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Districte d'Arbon

El districte d'Arbon és un dels vuit districtes del cantó suís de Turgòvia. Té 37.120 habitants (cens de 2007) i una superfície de 69,7 km². Està format per 11 municipis i el seu cap és Arbon

## Municipis

| Nom | Habitants (31.12.2007) | Superfície en km² |
| Arbon | 13118 | 5.9 |
| Dozwil | 552 | 1.4 |
| Egnach | 4272 | 18.5 |
| Hefenhofen | 1195 | 6.1 |
| Horn | 2429 | 1.7 |
| Kesswil | 951 | 4.4 |
| Roggwil | 2806 | 11.9 |
| Romanshorn | 9292 | 8.7 |
| Salmsach | 1305 | 2.6 |
| Sommeri | 497 | 4.2 |
| Uttwil | 1604 | 4.3 |

## Vegeu també

* Districtes del Cantó de Turgòvia
# El túnel

«El túnel» té aquests significats:
# Anadir (desambiguació)

« Anadir» té aquests significats:
# Megàpode de la Micronèsia

El megàpode de la Micronèsia (Megapodius laperouse) és una espècie d'ocell de la família dels megapòdids (Megapodiidae) que viu en zones de selva de l'arxipèlag de les Marianes i l'illa de Palau.

## Referències

* ↑ «Megàpode de la Micronèsia». Cercaterm. TERMCAT, Centre de Terminologia. Rev. 11 octubre 2024(català)
# Santa Anna del Grau

Santa Anna del Grau és una església de Susqueda (Selva) inclosa a l'Inventari del Patrimoni Arquitectònic de Catalunya.

## Descripció

La capella de Santa Anna és un petit edifici d'una sola nau i una gran porta d'arc rebaixat format per dos cossos de semblants dimensions, el pòrtic i la capella. La coberta és de doble vessant a laterals i la planta és rectangular.
El pòrtic està cobert amb un sostre de bigues de fusta. Dins hi ha bancs i el portal d'entrada, emmarcat de pedra sorrenca i amb una llinda monolítica datada del 1640.
El conjunt no té campanar i l'aparell constructiu són pedres cantoneres ben tallades de sorrenca i maçoneria arrebossada de calcària desbastada.
Actualment ha estat restaurada i es troba en un estat de conservació molt bo.

## Història

Aquesta capella, ubicada al peu de la carretera que mena al santuari del Far, fou consagrada l'any 1498. El 1640 se li afegí un pòrtic d'entrada. EL 1898 patí diverses reformes i el 1998, amb motiu del 500 aniversari de la seva consagració fou restaurada.

## Referències

* 1 2 3 4 5 «Santa Anna del Grau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Api Claudi Centó

Api Claudi Centó (llatí: Appius Claudius Cento) va ser un magistrat romà del segle ii aC. Era probablement net de Gai Claudi Centó i germà del general Gai Claudi Centó. Formava part de la gens Clàudia, i era de la família dels Claudi Centó.
Va ser edil curul l'any 178 aC i pretor el 175 aC, rebent com a província la Hispània Citerior, on va derrotar els revoltats celtibers i va rebre els honors d'una ovació.

## Tercera Guerra Macedònica

El 173 aC va ser enviat a Tessàlia on va posar pau en els conflictes locals. El 172 aC va ser un dels membres de l'ambaixada enviada al Regne de Macedònia per presentar les exigències romanes al rei Perseu de Macedònia durant la Tercera Guerra Macedònica. L'any 170 aC va ser legat del cònsol Aulus Hostili Mancí i enviat a Il·líria amb 4.000 homes, però va ser derrotat prop d'Uscana.

## Tercera guerra il·líria

L'any 168 aC, Luci Anici Gal, que estava estacionat a Apol·lònia d'Il·líria va reunir-se amb el gros de les forces romanes que dirigia Api Claudi Centó a la vora del riu Genusos en assabentar-se d'una possible aliança entre Perseu de Macedònia i Gentius del Regne d'Il·líria, i va conquerir el regne en trenta dies.

## Referències

* ↑ Fasti Triumphales
* ↑ (anglès) John Drogo Montagu, Battles of the Greek and Roman Worlds: A Chronological Compendium of 667 Battles to 31Bc', p. 47 ISBN 1853673897
* ↑ Livi, Titus. The History Of Rome (en anglès). 6. Kessinger Publishing, 2004, p. 167. ISBN 141916631X.
# Barry Pickering

Barry Pickering (Nova Zelanda, 12 de desembre de 1956) és un exfutbolista neozelandès de la dècada de 1980.
Fou internacional amb la selecció de futbol de Nova Zelanda amb la qual participà a la Copa del Món de futbol de 1982.
Pel que fa a clubs, destacà a Miramar Rangers.

## Referències

* ↑ Barry Pickering Fitxa i estadístiques a la FIFA
* ↑ NZ 1982 World Cup Arxivat 12 December 2008$^{[Datemismatch]}$ a Wayback Machine.
* ↑ «A-International Lineups». The Ultimate New Zealand Soccer Website. [Consulta: 12 febrer 2009].
* ↑ «A-International Appearances - Overall». The Ultimate New Zealand Soccer Website. Arxivat de l'original el 7 octubre 2008. [Consulta: 12 febrer 2009].
* ↑ Barry Pickering a National-Football-Teams.com (anglès)
# Colós de Ramsès II

El Colós de Ramsès II és una estàtua del faraó Ramsès II realitzada en pedra silícia amb una alçada original de 13 metres i un pes de 83 tones. El nom del faraó apareix gravat al pit, a la sivella del cinturó i a l'espatlla dreta.
Fa 3.200 anys, es va traslladar des de les pedreres d'Assuan fins al temple de Ptah, a l'antiga capital de Memfis, segle xiii a.C, per després estar perduda a les sorres durant mil·lennis. El 1820, va ser redescoberta per l'egiptòleg italià Giovanni Battista Caviglia qui va oferir el seu descobriment, el colós estirat de costat i trencat en sis trossos, a un duc italià que ho va rebutjar pel cost i dificultat del trasllat. Després, el Museu Britànic va rebutjar també una oferta similar de l'estàtua per part de Muhàmmad Alí Paixà, llavors governador d' Egipte. El colós havia perdut la part inferior de les cames, i amb això havia quedat reduït a 10,3 metres. El colós Ramsès va descansar entre les ruïnes de l'antiga Memfis (ara Mit-Rahina), a uns 25 quilòmetres al sud del Caire durant més de 130 anys. Es podia visitar al museu de Mit Rahina, a Memfis.
El 1954, el president d'Egipte, Gamal Abdel Nasser, va ordenar portar l'estàtua al Caire per celebrar el segon aniversari de la Revolució de 1952, que va abolir la monarquia constitucional, i per afirmar l'antic llegat d'Egipte. Els fragments van ser transportats en tancs i l'estàtua es va tornar a muntar, restaurar i erigir al centre de la plaça de Bab Al-Hadid, avui plaça Ramsés, davant de l'estació central de tren del Caire, al centre d'una rotonda.
El 2006, degut a les emissions dels vehicles que podien danyar l'escultura de granit vermell, el govern egipci la va traslladar a Guiza, en previsió d'instal·lar-la a l'entrada del Gran Museu Egipci.
El 2018, va ser transportada en una gàbia de metall feta a mida que descansava sobre dos llits de remolc fins al Gran Museu Egipci en construcció, amb la intenció de formar part de la col·lecció permanent.

## Referències

* 1 2 3 4 5 6 Romey, Kristin. «Ancient Ramses II Statue Moved to Grand Egyptian Museum» (en anglès). National Geographic, 25-01-2018. [Consulta: 14 juny 2021].
* 1 2 3 «97-08-07: Ramses comes home». Arxivat de l'original el 7 desembre 2006. [Consulta: 4 gener 2007].
* ↑ «Ramses II colossus to finally settle at Grand Egyptian Museum» (en anglès). Daily News Egypt, 28-01-2018. [Consulta: 14 juny 2021].

## Enllaços externs

* Website of Dr. Zahi Hawass
# Far d'Artrutx

El far d'Artrutx està situat a l'extrem suroccidental de l'illa de Menorca, en el cap del mateix nom. Dista set quilòmetres de Ciutadella.

## Història

Construït el 1858, al principi funcionava amb petroli. Després de diverses reformes i canvis en el sistema d'enllumenat va ser automatitzat al final de la dècada de 1980. El 26 de setembre de 2005 va ser inscrit i declarat al catàleg insular de patrimoni històric de Menorca.

## Referències

* ↑ «Far d'Artrutx | Fars de Menorca». [Consulta: 22 agost 2019].

## Vegeu també

* Far de Favàritx
* Far del Cap de Cavalleria
* Far de Punta Nati
* Far de l'Illa de l'Aire
# Megàpode de les Sula

El megàpode de les Sula(Megapodius bernsteinii) és una espècie d'ocell de la família dels megapòdids (Megapodiidae) que viu al sotabosc de les illes Banggai i Sula, a l'est de Sulawesi.

## Referències

* ↑ «Megàpode de les Sula». Cercaterm. TERMCAT, Centre de Terminologia. Rev. 11 octubre 2024(català)
# Santa Aulària (Aude)

Santa Aulària (en francès Sainte-Eulalie) és un municipi del departament de l'Aude a la regió francesa d'Occitània.
# Districte d'Aquisgrà

* Aquest article tracta del districte existent entre l'1 de gener de 1972 i fins al 20 d'octubre de 2009. Per l'anterior districte (Districte d'Aquisgrà (1816–1971)) vegeu Història del districte d'Aquisgrà. Pel districte creat a partir del 21 d'octubre de 2009 mitjançant la Llei d'Aquisgrà, vegeu Städteregion Aachen.
El Districte d'Aquisgrà, en alemany Kreis Aachen, és una divisió administrativa d'Alemanya situada a l'Estat Federat de Rin del Nord-Westfàlia. Es tracta d'un districte (Kreis) rural (Landkreise) que té per capital la ciutat d'Aquisgrà, però aquesta ciutat és un districte urbà (Kreisfreie Städte) i no pot formar part d'un districte rural.
El 20 d'octubre de 2009 els districtes rural i urbà d'Aquisgrà desapareixeran i a partir del 21 d'octubre es crearà una mancomunitat (Gemeindeverband) a partir d'aquests districtes, anomenada Städteregion Aachen (Regió metropolitana d'Aquisgrà).

## Situació geogràfica

El districte d'Aquisgrà és situat al sud-oest del Land de Rin del Nord-Westfàlia, al Regierungsbezirk de Colònia i envolta la ciutat d'Aquisgrà, que és la seva capital tot i que no en forma part. El districte limita al nord amb el Districte de Heinsberg, a l'est amb el Districte de Düren, a l'oest amb la ciutat d'Aquisgrà i al sud amb el Districte de Euskirchen. També té límits amb la província holandesa de Limburg i la província belga de Lieja.

### Posició geogràfica

* Latitud: 50° 57′ N - 50° 30′ N
* Longitud: 06° 04′ E - 06° 25′ E

## Divisions administratives

Els districte és format per 9 entitats administratives, 7 d'aquestes tenen el títol de ciutat (Stadt) i excepte la ciutat de Monschau totes tenen el títol de Mittlere kreisangehörige Stadt:
| Ciutat/Poble | Població 30 Juny del 2006 |
| Alsdorf, ciutat | 46.301 |
| Baesweiler, ciutat | 28.198 |
| Eschweiler, ciutat | 55.720 |
| Herzogenrath, ciutat | 47.211 |
| Monschau, ciutat | 12.953 |
| Roetgen | 8.175 |
| Simmerath | 15.751 |
| Stolberg (Renània), ciutat | 58.618 |
| Würselen, ciutat | 37.320 |